A nap magyar vonatkozású záró mérkőzése a fiúk Indonézia elleni találkozója volt. Erre a meccsre lehet azt mondani: kötelező győzelem, a nyeretlen ellenfél ellen. És, mint tudjuk, néha ez, azaz az esélyesség terhének az elviselése a legnehezebb...Szerencsére fiaink el tudták viselni, s a négy távoli, két pontos találatot is jegyző Mike János vezérletével magabiztosan, 22-14-re hozták a kötelezőt. Mike 12, Horváth 6, Major és Kiss 2-2 pontot dobott. Ezúttal nem volt annyira fontos szerepük a távoliknak, amelyek egyébként aránylag jól mentek (5/9, 55%).